
Oni koji su počinili veliki grijeh (npr. blud, krađa, ***[potvora](https://pitajucene.com/search/potvor/questions/ "Pretraži pitanja o potvori")***), a nemaju nikoga ko bi mogao nad njima izvršiti Allahov ***[propis](https://pitajucene.com/search/Propis/questions/ "Pretraži pitanja o propisima")***, zatim umru prije nego što se pokaju za taj grijeh, kakav je Allahov propis za njih na Sudnjem danu?


* 
* 
* 
* 
* 
* 
* 

 
Kakva je kazna za blud i velike grijehe?

***[Vjerovanje](https://pitajucene.com/search/vjerova/questions/ "Pretraži pitanja o vjerovanju")*** ehli-sunneta jeste sljedeće: onaj musliman koji umre, a bio je ustrajan u činjenju velikih grijeha, kao što su blud, ***[potvora](https://pitajucene.com/search/potvor/questions/ "Pretraži pitanja o potvori")*** ili krađa, on je na Sudnjem danu pod voljom Allaha, subhanehu ve te‘ala: ako Allah, dželle šanuhu, bude htio, oprostit će mu, a ako ne bude htio, kaznit će ga za veliki grijeh koji je ustrajno radio i nije se za njega pokajao. Međutim, nakon kazne, njegovo konačno mjesto ipak je ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***, zato što je Uzvišeni rekao: “Allah neće oprostiti da Mu se neko drugi ravnim smatra, a oprostit će manje grijehe od toga, kome On hoće.”


O ovome su preneseni, mutevatir predajom, vjerodostojni hadisi, koji upućuju na to da će grješnici muslimani, koji nisu počinili ***[širk](https://pitajucene.com/search/%C5%A1irk/questions/ "Pretraži pitanja o širku")*** Allahu, dželle šanuhu, biti izvedeni iz Vatre. Ovo pitanje pojašnjava i ***[hadis](https://pitajucene.com/search/Hadis/questions/ "Pretraži pitanja o hadisima")*** koji se prenosi od Ubade b. Samita, Allah, dželle šanuhu, bio njim zadovoljan, u kojem kaže:


“Bili smo kod Poslanika, ﷺ, pa je rekao: ‘Hoćete li mi dati prisegu da nećete činiti širk Allahu i da nećete činiti blud niti krasti?’, i onda je proučio ajet o ženama: ‘Ko od vas ispuni obećanje njegova je nagrada kod Allaha, subhanehu ve te‘ala, a ko od vas počini neki od tih grijeha, pa bude nad njim izvršena ***[kazna](https://pitajucene.com/search/kazna/questions/ "Pretraži pitanja o kaznama")***, to mu je iskupnina od grijeha. A ko počini neki od tih grijeha, pa mu Allah, dželle šanuhu, to sakrije, njegovo je pitanje kod Allaha: ako bude htio, kaznit će ga, a ako bude htio, oprostit će mu.”


Stalna komisija za šerijatska pitanja (fetve)


(*Fetve učenjaka dvaju harema*, str. 22)


